《婆罗门引·暮霞照水》
宋代·赵昂

暮霞照水，水边无数木芙蓉。晓来露湿轻红。十里锦丝步障，日转影重重。向楚天空迥，人立西风。
夕阳道中。叹秋色、与愁浓。寂寞三千粉黛，临鉴妆慵。施朱太赤，空惆怅、教妾若为容。花易老、烟水无穷。

作者简介：赵昂，宋朝赵延进之子，太平兴国二年，登进士第，官至户部郎中、直昭文馆。